 Guddoomiyaha Golaha Dhexe ee Xisbiga taladda dalka haya ee Kulmiye Jaamac Ismaaciil Cigaal Jaamac Shabeel,oo u waramay Wargeyska Geeska Afrika ayaa sidoo kale sheegay inay Somaliland marxalado iyo duruufo kala duwan soo martay 27 sanno ee ay Somaliya ka madax banaanayd, waxaanu ugu horeyn uu yidhi Maalmihii ugu dambeeyey ee bisha khayrka badan ee Ramadaan ayaa lagu jiraa, waxaana ALLE ka baryeynaa in bishan bisheeda uu khayr iyo nabad qab inagu gaadhsiiyo, waxaanu ALLE ka baryeynaa inuu camalkii wanaagsanaa ee aynu soo qabanay inuu inaga aqbalo, waxaanu ALLE ka baryeynaa inuu inoo naxariisto, ta kale waxaan guud ahaan Shacabka reer Somaliland ku boorinayaa inaynu isku naxariisano, oo dadkeena jilicsan ee danyarta ah aynu wax tarno, markaynu inagu isku naxno ayuu ALLENA inoo naxariisanaya, wax kasta oo la kala tirsanayo waa in wanaag lagu xaliyaa 